5. etappe av Giro d’Italia 2010

5. etappe av Giro d'Italia 2010 ble kjørt den 13. mai 2010. For første gang i 2010-utgaven av Giroen gikk et bruddforsøk helt inn. Yukiya Arashiro, Paul Voss, Julien Fouchard og Jérôme Pineau gikk tidlig i brudd på etappen som på forhånd ble sett på som en typisk massespurtetappe, noe som det lenge så ut til å bli da hovedfeltet tilsynelatende hadde full kontroll på utbruddet de siste kilometrene før mål. Drøye milen før målgang hadde Pineaus gruppe en ledelse på 1 minutt, et overkommelig forsprang å hente inn for spurtlagene. Men på grunn av en teknisk avslutning på etappen med mange smale partier og svinger, klarte ikke togene til  HTC-Columbia, Garmin og Milram å organisere seg, og da Arashiro angrep en kilometer før mål, var farten i utbrytergruppen så høy at hovedfeltet aldri kom på høyde med tetgruppen. Pineau støtet fra sine bruddkollegaer og kunne innkassere sin første store seier siden triumfen i Paris-Bourges i 2004 og Quick Steps andre etappeseier i denne utgaven av Giroen.

Referanser

Eksterne lenker 
  Resultater på gazzetta.it 

 05

en:2010 Giro d'Italia, Stage 1 to Stage 11#Stage 5